ศูนย์กำจัดมูลฝอยอ่อนนุช ได้ให้เจ้าหน้าที่ลงพื้นที่ตรวจสอบ เมื่อวันที่ 7 ธันวาคม 2565 เวลา 10.30 น. บริเวณเลขที่ 146 เฉลิมพระเกียรติ ร.9 ซอย 67 หมู่บ้านอิมพีเรียลปาร์ค แขวงประเวศ เขตประเวศ ขณะลงพื้นที่ไม่มีกลิ่นเหม็นและกลิ่นของการเผาไหม้ ได้พบกับผู้ที่อาศัยภายในบ้านเลขที่ ดังกล่าว ทราบว่ามีกลิ่นเหม็นขยะทั้งวัน บางครั้งก็ได้กลิ่นเผาไหม้จากโรงเผาขยะติดเชื้ออีก เจ้าหน้าที่ได้ชี้แจงถึงขบวนการกำจัดมูลฝอยติดเชื้อโดยวิธีการเผา ดังนี้ รับมูลฝอยติดเชื้อที่ปกปิดมิดชิดจากสถานพยาบาล โดยทั้ง 3 โรง เป็นระบบ 2 ห้องเผาไหม้ ห้องเผาที่ 1 อุณหภูมิไม่น้อยกว่า 760 องศาเซลเซียส ควันที่เกิดจากการเผาไหม้จากห้องเผาที่ 1 จะส่งไปกำจัดในห้องเผาไหม้ที่ 2 ด้วยอุณหภูมิไม่น้อยกว่า 1,000 องศาเซลเซียส ใช้แก็ส LPG เป็นเชื้อเพลิง โรงงานเตาเผามูลฝอยติดเชื้อ 1 มีระบบบำบัดอากาศเสียแบบสเปรย์น้ำ ส่วนโรงงานเตาเผามูลฝอยติดเชื้อ 2 และ 3 มีระบบลดอุณหภูมิและระบบบำบัดอากาศเสีย 3 ขั้นตอน คือ หอลดกรด(Wet Scrubber) ผงถ่าน กัมมันต์ (Activated Carbon) และถุงกรอง (Bag Filter) มีการติดตั้งระบบติดตามการตรวจวัดมลพิษที่ปล่องแบบต่อเนื่อง ทั้งนี้ จากการเข้าตรวจสอบโรงงานเตาเผาติเชื้อ พบว่า โรงงานเตาเผาติดเชื้อ 3  ระบบถุงกรอง (Bag Filter) ชำรุด ได้หยุดเดินระบบการทำงานของโรงงานเตาเผามูลฝอยติดเชื้อ 3  เพื่อเข้าแก้ไขระบบถุงกรอง (Bag Filter) เรียบร้อยแล้ว ส่วนปัญหากลิ่นเหม็นขยะนั้น มีแนวทางแก้ไขปัญหา ดังนี้ 1.	ให้ผู้รับจ้างจัดทำพื้นที่ในการรับขยะเป็นพื้นที่ปิดมิดชิด ล้างทำความสะอาดโรงงานและบริเวณอาคารรับมูลฝอยทุกวัน เพิ่มความถี่และปริมาณในการฉีดพ่นสารจุลินทรีย์ 2.	ปรับเปลี่ยนเทคโนโลยีใหม่เข้ามาดำเนินการในการกำจัดขยะ 3.	ปลูกต้นไม้เป็นแนวป้องกันกลิ่นเพื่อป้องกันอย่างยั่งยืน 4.	เร่งกำจัดมูลฝอยให้หมดวันต่อวันไม่ให้มีมูลฝอยตกค้าง 5.	มีการแยกขยะและเศษอาหารเป็นแบบอย่างในตึกทำการของสำนักงาน								 		ทั้งนี้ศูนย์กำจัดมูลฝอยอ่อนนุช ได้รับทราบถึงผลกระทบที่เกิดจากการดำเนินการกำจัดมูลฝอย ติดเชื้อและการกำจัดมูลฝอยชุมชน  ได้ประสานกับบริษัทผู้รับจ้างกำจัดมูลฝอย ดำเนินการให้เป็นไปตามมาตรฐานข้อกำหนดอย่างเคร่งครัด เพื่อลดผลกระทบกับประชาชนที่อาศัยอยู่โดยรอบศูนย์กำจัดมูลฝอยอ่อนนุช
เหม็นขยะ เหม็นควันเผาขยะ แสบคอ
เรื่องควัน เจ้าหน้าติดตามดีครับ แต่ก็ยังมีกลิ่นควันมาบ้าง